Arkkitehtuuri oli 1800-luvun lopulla maailmanlaajuisesti murroksessa, ja Yhdysvalloissa Chicagon koulukunta alkoi yhdistää käytännöllisiä näkemyksiä aivan tuoreisiin rakenteisiin. Frank Lloyd Wright saapui vuonna 1887 Chicagoon, missä kaupunkia rakennettiin vuoden 1871 palon jäljiltä. Wright työskenteli ensin Joseph Lyman Silsbeelle, mutta vaihtoi pian edistyksellisempään Adler &amp; Sullivan -nimiseen yritykseen. Siellä hän työskenteli vuoteen 1893. Monien edistyksellisten yritysten asiakkaat halusivat uutta aitoa amerikkalaista arkkitehtuuria. Sen olisi tarkoitus yhdistää muodollisesti ja funktionaalisesti luonnon orgaanisiin periaatteisiin ja kauneuteen.